钦定古今图书集成/明伦汇编/氏族典/第390卷 > 李继岌
## 钦定古今图书集成/明伦汇编/氏族典/第390卷 > 李继岌

按《五代史唐庄宗家人传》：“庄宗子继岌。庄宗即位，继
岌为北都留守，判六军诸卫事，迁检校太尉同中书
门下平章事。同光三年，封魏王。是岁伐蜀，以继岌为
西南面行营都统。及破蜀，班师至兴平，闻明宗反，兵
入京师，继岌欲退保凤翔。至武功，李从袭劝继岌驰
趋京师，以救内难。行至渭河，西都留守张篯断浮桥”，
继岌不得渡，乃循河而东，至渭南，左右皆溃。继岌谓
李环曰：“吾道尽途穷，子当杀我！”环迟疑久之，谓继岌
乳母曰：“吾不忍见王，王若无路求生，当踣面以俟。”继
岌面榻而卧，环缢杀之。